Nii et see salanukralt hubane maailm võiks olla õigupoolest ka Euroopa (Wong Kar-wai kaaluski algul filmimist Saksamaal, Berliinis), kuid hubasus pole ainus asi, mis selle filmi režissööri huvitab. Samavõrra huvitavad teda unistused, koduigatsus ja kauguseigatsus, pagemine ja tagasitulek Ja kõigeks selleks on Ameerika võrratult parem keskkond. Ameerikas on küllaga kolkaid, kus ihaleda midagi suuremat ja justkui ehtsamat, aga seal on ka peaaegu lõputuid maanteid, mida mööda oma unistuse  järel kihutada, minevikukurbus hüljata ja uut algust otsida. "My Blueberry Nights" on film vanast lahtilaskmisest ja uuest pealehakkamisest. Film on tulvil leebet melanhooliat, mis ei hävita, vaid ravib pikapeale, võib-olla, terveks. Üheks juhtmeloodiaks tõuseb Cat Poweri "The Greatest" (2006. aasta plaadi nimilugu).